recursal/SuperWikiNEXT-32B huggingface dataset:
**கைமூர் மலைத்தொடர்** (Kaimur Range) விந்திய மலைத்தொடரின் கிழக்கு பகுதியாகும். 483 கி.மீ. நீளம் கொண்டது, மத்தியப் பிரதேச மாநிலம் ஜபல்பூர் மாவட்டத்தில் உள்ள கதங்கியில் இருந்து, பீகார் மாநிலம் ரோத்தாஸ் மாவட்டத்தில் உள்ள சஸரம் வரை உள்ளது. இது ரேவா மற்றும் மிர்சாபூர் பிரிவுகளின் வழியாக செல்கிறது. இதன் பரப்பளவைச் சுற்றியுள்ள சமவெளிக்கு மேல் ஒரு சில நூறு மீட்டருக்கும் மேலாக உயர்வதில்லை. மேலும் அதிகபட்ச அகலம் சுமார் 80 கி.மீ. ஆகும்

எல்லை
-----

கதங்கி வரை உள்ள விந்திய மலைத்தொடரின் தெற்கு பகுதி பன்டர் மலைத்தொடர் என அழைக்கப்படுகிறது. சிராம்பூர் சமவெளி மற்றும் மலைத்தொடர் பகுதிகள் கைமூர் மலைத்தொடர் என அழைக்கப்படுகிறது. 

கிழக்கு மத்தியப்பிரதேசத்தில் மிகப்பெரிய கைமூர் மலைச்சரிவு உள்ளது. இது இந்திய தீபகற்பத்தின் இரண்டு பெரிய ஆறுகளான தெற்கே சோன் மற்றும் வடக்கில் தமசா ஆகியவைகளைப் பிரித்து வைக்கிறது. இதன் மொத்த நீளத்தில் நர்மதா பள்ளத்தாக்கு வரையான 300 மைல் நீளத்தில், எந்த இடத்திலும் கிளைகளாக இல்லை. எல்லா இடங்களிலும் 500 முதல் 1000 அடி உயரத்திற்கு அதன் அடிவாரத்தில் இருந்து உயர்கிறது. 

கைமூர் மலைத்தொடரில் பாதுகாக்கப்பட்ட பகுதிகள் பின்வருமாறு: 

* உத்தரப்பிரதேச மாநிலத்தில் உள்ள கைமூர் வனவிலங்கு சரணாலயம்
* பீகாரில் கைமூர் வனவிலங்கு சரணாலயம்

மேற்கோள்கள்
-----------


1. ↑
2. ↑
**உருட்டுக் கண்ணிமுடிச்சு** (Rolling hitch) என்பது ஒரு கயிற்றை தண்டு, கழி அல்லது இன்னொரு கயிறு போன்றவற்றுடன் இணைப்பதற்குப் பயன்படும் ஒரு முடிச்சு ஆகும். ஒரு எளிமையான உராய்வுக் கண்ணிமுடிச்சான இது பொருட்களின் நீளத் திசையில் இழுவையைக் கொடுப்பதற்குப் பயன்படுகிறது. பாய்க் கப்பல்களில் பாய்மரக் கயிறுகளில் ஏற்படக்கூடிய சிக்குகளைப் போக்கும் நோக்கில் அக் கயிறுகளின் குறிப்பிட்ட பகுதியை இழுவிசையில் இருந்து விடுவிப்பதற்குப் பயன்படுகின்றது.

Names and reference numbers from ABOK, left to right: "உருட்டுக் கண்ணிமுடிச்சு(1)" (#1734), "உருட்டுக் கண்ணிமுடிச்சு(2)" (#1735), "மக்னசுக் கண்ணிமுடிச்சு" (#1736)
18 ஆம் நூற்றாண்டின் இறுதியில் இந்த முடிச்சை மக்னசுக் கண்ணிமுடிச்சு என அழைத்தனர். உருட்டு முடிச்சில் சிறிது வேறுபாடுகளைக் கொண்ட இரண்டு வகைகள் உள்ளன. ஆசிலியின் நூலில் இவை உருட்டுக் கண்ணி முடிச்சு(1), உருட்டுக் கண்ணிமுடிச்சு(2) எனப் பெயரிட்டுக் காட்டப்பட்டுள்ளன. இந்நூலில் இவை முறையே #1734, #1735 என்னும் எண்களால் குறிப்பிடப்படுகின்றன. இவற்றைவிட ஆசிலியின் நூலில் #1736 எண்ணால் குறிப்பிடப்படும் முடிச்சுக்கு மக்னசுக் கண்ணிமுடிச்சு எனப் பெயர் கொடுத்துள்ளார்.

குறிப்புகள்
-----------

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* கண்ணிமுடிச்சு முடியும் முறையைக் காட்டும் அசைவூட்டப்பட்ட படம்
[*தொடர்பிழந்த இணைப்பு*]
ஐ.எஸ்.ஐ பெங்களூரு தலைமையகம இதில் டி.ஆர்.டி.சி இயங்கி வருகிறது
**ஆவணமாக்கல் ஆராய்ச்சி மற்றும் பயிற்சி மையம் (டி.ஆர்.டி.சி)** (Documentation Research and Training Centre (DRTC), பெங்களூருவில் அமைந்துள்ள *இந்திய புள்ளியியல் நிறுவனத்தின்* (ஐ.எஸ்.ஐ) (Indian Statistical Institute) நூலகம் மற்றும் தகவல் அறிவியல் சார்ந்த துறைகளின் *ஆய்வு மையம்* (ஒரு துறையும்) ஆகும். *பேராசிரியர் பி.சி.மகாலநோபிசின்* ஊக்குவிப்பு மற்றும் இந்தியாவின் நவீன நூலகம் மற்றும் தகவல் அறிவியலின் தந்தை என்று அறியப்படும் பேராசியர் எஸ்.ஆர்.அரங்கநாதன் அவர்களின் ஆதரவுடன் டி.ஆர்.டி.சி 1962 ஆம் ஆண்டு ஏப்ரல் திங்களில் தொடங்கப்பட்டது.

டி.ஆர்.டி.சி, இந்திய புள்ளியியல் நிறுவனத்தின் (ஐ.எஸ்.ஐ) (Indian Statistical Institute), கொல்கத்தா வழங்கும் நூலகம் மற்றும் தகவல் அறிவியலில் முதுகலை பட்டமான *எம்.எஸ்-எல்.ஐ.எஸ்* (Master of Science in Library and Information Science' (MS-LIS) என்ற பட்டப்படிப்பிற்கு பயிற்சி அளிப்பதுடன், *கல்வி சார்ந்த ஆய்வு நிறுவனம்* (academic and research center) என்ற முறையில் *முனைவர்* (டாக்டர்) பட்டத்திற்கும் ஆராய்ச்சி மாணவர்கள் இங்கு பதிவு செய்து கொள்ளப்படுகிறார்கள். டி.ஆர்.டி.சி இந்தியாவின் வலுவான ஆராய்ச்சி திட்டங்கள் அடங்கிய *பயிற்சிப் பள்ளி* எனலாம். டி.ஆர்.டி.சி இல் ஆய்வு என்பது பயனுறு *தகவல் தொழில் நுட்பத்துறை*யுடன் (application of information technology) ஒருமுகப்படுத்தி இணைத்த *நூலகம்* மற்றும் *தகவல் அறிவியல்* துறை சார்ந்தது ஆகும்.

டி.ஆர்.டி.சி இந்தியாவில் *நூலக அறிவியல்* மற்றும் *தகவல் அறிவியல்* துறைகளுக்கான சிறந்த ஆய்வு மையம் என்பது பரவலான கருத்தாகும். இந்த மையம் வலுவான ஆய்வுத் திட்டங்களுடன் முனைவர் பட்டத்திற்கு இத்தாலியிலுள்ள *திரேண்டோ பல்கலைக்கழகத்துடன்* (University of Trento, Italy.) அயல்நாட்டு இணைவாக்கமும் (PhD collaboration) கொண்டுள்ளது.

நடப்பு ஆண்டான 2012 ஆம் ஆண்டு டி.ஆர்.டி.சி *பொன்விழா* ஆண்டாகும். இந்த பொன்விழா ஆண்டை சிறப்பாகக் கொண்டாடும் வகையில், *சிறப்பறிவு மற்றும் தகவல் இயக்க இயல்கள் பற்றிய நவீனப் போக்குகள்* (International Conference on Trends in Knowledge and Information Dynamics) என்ற தலைப்பில் *பன்னாட்டுக் கருத்தரங்கு* ஒன்று நடக்கவுள்ளது. 'International Conference on Trends in Knowledge and Information Dynamics பரணிடப்பட்டது 2012-02-18 at the வந்தவழி இயந்திரம்' (ICTK-2012).

மேலும் பார்க்க
--------------

* ஆவணப்படுத்தல் அறிவியல்
A FIM-43C Redeye ஏவுகணை மனிதன் தோள்பட்டையில் வைத்து விமானத்தை நோக்கி ஏவுதல்
உலக வரைபடத்தில் FIM-43 உபயோகிபவர்கள் ( சிவப்பு நிறத்தில் )
**ஆள் எடுத்துச் செல்லக்கூடிய வான்காப்பு முறைமை** (*MANPADS*)-(*ஆ.எ.செ.வா.மு*) என்பது எளிதாக தூக்கிச் செல்லக்கூடிய தரையிலிருந்து ஆகாயவிமானங்களை தாக்க வல்லது. பொதுவாக மனிதன் தோட்பட்டையில் வைத்து விமானத்தை நோக்கி ஏவுவது ஆகும். இது ஒரு மனிதனோ அல்லது ஒரு குழுவினரோ சேர்ந்து ஏவுகின்றனர். இரண்டாம் உலகப்போர் முடிந்த பிறகு அமெரிக்கர்கள் இது போன்று ஒரு ஆயுதம் வேண்டும் என எண்ணினார்கள். இதன் விளைவாக 1967-ம் ஆண்டு முதல் தோட்பட்டையில் வைத்து விமானத்தை நோக்கி ஏவும் ஏவுகணை விண்ணில் பறந்தது.

இந்த வகை ஏவுகணைகள் இலகுவாக எடுத்துச் செல்லும் வகையில் வடிவமைக்கப்படுகிறது. பொதுவாக இதன் எடை 15-18 *கிலோ* வரை இருக்கக்கூடும். இந்த ஏவுகணை ஒரு உருளைவடிவ ஏவும் கருவியினுள் ( launcher ) ஏவப்படுகிறது. இந்த ஏவும் கருவி சுமார் ஐந்து அடி நீளமும் மூன்று அங்குலம் விட்டமும் கொண்டது. இந்தக் கருவி ஒரு மின்கொள்கலன் மற்றும் *மோட்டார்* உதவிக் கொண்டு ஏவுகணையை ஏவும்.

இவற்றை இயக்குவது சுலபம். சிறிது பயிற்சி எடுத்துக்கொண்டால் போதும். மேலும் இதன் விலையும் ஒரு சில லட்சங்களே. இதன் காரணமாகத் தான் தீவிரவாதிகள் இதனைப் பெரிதும் பயன்படுத்துகின்றனர். உலக அளவில் 5,00,000 முதல் 7,50,000 இந்த வகை ஏவுகணைகள் இருக்கும் என எதிர்பார்க்கப்படுகிறது.

ஒவ்வொரு நாடும் அதன் பாதுகாப்பிற்காக இந்த வகை ஏவுகணைகளைச் செய்தன. ஆனால் பல்வேறு காரணங்களால் இன்று அரசாங்கம் அல்லாத பல தீவிரவாத அமைப்புகளிடம் இது உள்ளது.

மேற்கோள்
--------

1. ↑  Online.  *(பார்த்த நாள் 14/12/2017)*.
2. ↑  Online.  *(பார்த்த நாள் 14/12/2017)*.
மும்பை-கொச்சி நெடுஞ்சாலையில் குப்பம் பாலம்
முச்சிலோட்டில் குப்பம் ஆறு
**குப்பம் நதி** என்பது இந்தியாவின் கேரள மாநிலத்தின் கண்ணூர் மாவட்டத்தில் தலிபார்ம்பாவில் அமைந்துள்ள ஒரு ஆறாகும். இந்த ஆறு இறுதியில் அரபிக் கடலில் கலக்கிறது. இந்த ஆறு தலிபாரம்பா நகரத்தை ஒட்டிய ஏழு சிறு குன்றுகளால் சூழப்பட்ட குப்பம் என்ற இடத்தை கடந்து பாய்கிறது.

தோற்றம்
-------

குப்பம் ஆறு மேற்குத் தொடர்ச்சி மலையில், கேரள - கர்நாடக எல்லையில் உருவானது. இது கூவேரி நகரிலிருந்து சுமார் 15 கி.மீ. தொலைவில் உள்ள தேரண்டி, சிறியூர், பச்செனி, ஐரிங்கல், குப்பம், பட்டுவாம், பாயங்காடி, மாத்தல் ஆகியவற்றின் வழியாக பாய்ந்து இறுதியில் அரபிக் கடலில் கலக்கிறது. குப்பம் ஆறு பாயங்காடியில் பாயங்காடி ஆறு என்று அறியப்படுகிறது. இதன் மொத்த நீளம் 50 கி.மீ. ஆகும். குட்டிகோல் ஆற்றின் ஒரு கிளை நதி கவின் முனாம்புவில் குப்பம் ஆற்றில் இணைகிறது. சுமார் 2 கி.மீ. தொலைவில் உள்ள தலிபரம்பாவிலிருந்து. வனப்பகுதியின் படிநில்காடு என்ற இடத்தில் தோன்றி வலப்பட்டணம் ஆற்றானது கிட்டத்தட்ட ஒரு இரயில் வரி தண்டவாளம் போன்று பக்கத்திலேயே பாய்கிறது .

குப்பம் கிராமம்
---------------

பண்டைய காலங்களில், குப்பம் கிராமமானது முக்கிய வணிக மையமாக இருந்தது, ஆற்றில் பயணிக்க இங்கு பல படகுகள் இருந்தன.

துணை ஆறுகள்
-----------

குப்பம் ஆறு  சிரியோடட், குட்டிகோல்புழா, முக்கதுடு, அலகுத்துத்தொடு மற்றும் பாகுதுபுழா போன்ற துணை ஆறுகளைக் கொண்டுள்ளது.

ஏழு குன்றுகள்
-------------

குப்பம் நதியில் இருந்து பார்க்கப்படும் ஏழு மலைகள் இப்பகுதியில்  அழகாக காட்சியளிக்கின்றன

குப்பம் நதியில் உள்ள கோயில்கள்
------------------------------

குப்பம் ஆறு மங்கலேசரி மலைகளிலிருந்து ஒரு தோற்றம்
குப்பம் ஆற்றின் கரையில் பட்டால் ஸ்ரீ முத்தப்பன் மடபுரா உள்ளது, மேலும் ஜும்மனஸஜிதானது ஆற்றின் மறுபக்கத்தில் குமாம் பாலம் அருகே அமைந்துள்ளது. ஆற்றின் வடபகுதி பரியாசம் பஞ்சாயத்திலும் தென் பகுதி தலிபர்பா நகராட்சிப்பகுதியிலும் உள்ளது. முந்தைய காலங்களில் குவைவரி முதல் பாயங்காடி வரை, பராசினிடவுடனும், பாலியபட்டம் வழியாக பயணிகள் படகுச் சேவை இருந்தது. குப்பம் பணப் பயிர்களுக்கு ஒரு பெரும் சந்தையாக இருந்தது, பொருட்களின் சேமிப்பிற்காக பெரிய கிடங்குகளும் இருந்தன. மிளகு, முந்திரி, அரிக்குனுட் போன்ற உள்ளூர் பண்டங்கள் தினந்தோறும் வணிகத்தில் கையாளப்பட்டன.

குப்பம் நதி மீது பாலங்கள்
-------------------------

இந்த ஆற்றின் மீதுள்ள பாலம் வழியாக தேசிய நெடுஞ்சாலை 17 செல்கிறது. இன்னொரு பாலமானது மாநில நெடுஞ்சாலைக்கு உரியதாக பாயங்காடியில் ஆற்றின் குறுக்கே உள்ளது

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
**ஆழ்மனப்பதிவறிவு** என்பது மனதில் ஆழமாகப் பதிந்த அல்லது பதியும் விடயங்களை அப்படியே சரியென ஏற்றுக்கொள்ளும் அறிவைக் குறிக்கும். அவை சரியானதாகவும் இருக்கலாம், பிழையானதாகவும் இருக்கலாம். ஒருவர் பிறந்த, வாழ்ந்த சூழலிற்கு அமைய பிறராலோ, கொள்கையின் பிடிப்பால் அதன்சார்பாகவோ, வாழும் நாட்டின் அரசியல் அமைப்புக்கு அமைவாகவோ ஆழ்மனதில் பதிந்து அதுவே சரியென ஏற்றுக்கொள்ளும் அறிவின் நிலையையும் ஆழ்மனப்பதிவறிவு எனலாம்.

குழந்தை மனதில் பதிந்துவிடும் ஆழ்மனப்பதிவறிவு
--------------------------------------------

பிறந்த ஒரு குழந்தையை அது தானாக உணர்ந்துகொள்ளும் மனப்பக்குவத்தை அடையும் முன் வேறு ஒரு தம்பதியினர் தத்தெடுத்து அதுவே தமது குழந்தை எனக் கூறி வளர்ப்பதால், அக்குழந்தையும் தமது பெற்றோர் அவர்களே என ஆழ்மனதில் பதித்துக்கொள்ளும் அறிவும் ஆழ்மனப்பதிவறிவே ஆகும்.

கொள்கைப் பிடிப்பினால் ஏற்படும் ஆழ்மனப்பதிவறிவு
----------------------------------------------

கொள்கை ரீதியாக ஒரு தரப்பின் மீது ஏற்படும் அபரிதமான பற்றின் வெளிப்பாட்டால், அதற்கெதிரான அல்லது மாறான கொள்கைகளை ஏற்கமுடியாக மனப்பக்குவற்றத் தன்மையினால், தாம் கொண்டக் கொள்கையே சரியென நினைப்பதும், வாதிடுவதும் கூட ஆழ்மனப்பதிவறிவு வெளிப்பாடுகளே ஆகும்.

அரசியல் எல்லைகள் பதித்துவிடும் ஆழ்மனப்பதிவறிவு
----------------------------------------------

**GOD** எனும் ஆங்கிலச் சொல்லின் ஒலிப்பை இந்தியத் தமிழர்கள் "காட்" என்பதே சரியெனும் அறிவையும், இலங்கைத் தமிழர்கள் "கோட்" என்பதே சரியெனும் அறிவையும் கொண்டிருப்போம். ஒரே தமிழரான நாம் ஒரு வேற்று மொழி சொல் தொடர்பில் இத்தகைய உறுதியை எவ்வாறு கொண்டிருக்கிறோம் எனில் நாம் பிறந்த, வளர்ந்த நிலப்பரப்பின் அரசியல் எல்லைக்கோடுகள் நிர்ணயிக்கும் சில விதிமுறைகள் எம்மனதில் ஆழப்பதிந்து அதுவே சரியெனும் மனநிலைக்கு நாம் சென்று விடுவதே காரணமாகும். இவ்வாறான அறிவின் நிலையும் ஆழ்மனப்பதிவறிவுதான்.

மதங்களின் வாயிலான ஆழ்மனப்பதிவறிவு
---------------------------------

குறிப்பாக சிவபெருமான் அடித்ததாலேயே எல்லோரதும் முதுகில் தழும்பு இருக்கின்றது என இந்துக்கள் நம்பும் நம்பிக்கையை இங்கே குறிப்பிடலாம். இவ்வாறு ஒவ்வொரு மதங்களின் உள்ள வெவ்வேறு கருத்துக்களை அப்படியே உள்வாங்கி அதுவே சரியென கொள்ளுதலும் ஆழ்மனப்பதிவறிவின் வெளிப்பாடுகளே ஆகும்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2016-03-12 அன்று மூலம் பரணிடப்பட்டது. 2022-01-07 அன்று பார்க்கப்பட்டது.
3. ↑
**பணி ஓய்வு** (Retirement from Service) என்பது குறிப்பிட்ட வயது எய்திய ஊழியரை, அவர் செய்யும் பணியிலிருந்து பணி வழங்குபவர் முற்றிலுமாக விடுவிப்பதாகும்.

இந்தியாவில் பணி ஓய்வு வகைகள்
----------------------------

### வயது முதிர்வு ஓய்வு

இந்தியாவின் நடுவண் அரசின் ஊழியர்களின் ஓய்வு வயது 60 ஆக உள்ளது. தமிழ்நாடு அரசுத் துறையில் பணிபுரிபவர் எனில் 58 வயது நிறைவடைந்ததும் அரசுப்பணியிலிருந்து ஓய்வு பெறவேண்டும். எனினும் அடிப்படை பணிபுரிபவர் என்றால் 60 வயது முடிந்தவுடன் ஓய்வு பெறவேண்டும். இவ்வாறு நியமிக்கப்பட்ட வயதடைந்து ஓய்வு பெறுபவர்களுக்கு வழங்கப்படும் ஓய்வு, "வயது முதிர்வு ஓய்வு" (Retirement on Superannuation) எனப்படும்.

### விருப்ப ஓய்வு

ஒரு அரசு ஊழியர் 58 அல்லது 60 வயது முடிவதற்கு முன்னர் தானாகவே முன்வந்து விருப்பத்தின் பேரில் ஓய்வு பெறுவதற்கு வழங்கப்படுவது "விருப்ப ஓய்வு" (Voluntary Retirement) ஆகும்.

### கட்டாய ஓய்வு

அரசு ஊழியர் ஒருவருக்குக் குற்றச்சாட்டுகளின் அடிப்படையில் தண்டனை வழங்கப்படுவதற்காக அளிக்கப்படும் ஓய்வு "கட்டாய ஓய்வு" (Compulsury Retirement) எனப்படும். 

### இயலாமை ஓய்வு

மருத்துவக்குழுவின் பரிந்துரையின் அடிப்படையில் ஒரு அரசு ஊழியர் பணிபுரிய இயலாதவர் என்றோ மனநிலை பாதிக்கப்பட்டவர் என்றோ அவருக்கு வழங்கப்படுவது "இயலாமை ஓய்வு" (Invalid Retirement) எனப்படும்

மேற்கோள்கள்
-----------

1. ↑  "Retire: To withdraw from one's occupation, business, or office; stop working." American Heritage Dictionary பரணிடப்பட்டது 2008-12-04 at the வந்தவழி இயந்திரம்
2. ↑  "Retire: Leave one's job and cease to work, especially because one has reached a particular age. Compact Oxford Dictionary
[*தொடர்பிழந்த இணைப்பு*]
3. ↑  "காப்பகப்படுத்தப்பட்ட நகல்". 2014-07-04 அன்று மூலம் பரணிடப்பட்டது. 2014-08-05 அன்று பார்க்கப்பட்டது.
4. ↑

இவற்றையும் காண்க
----------------

* ஓய்வூதியம் (இந்தியா)
* பணிக்கொடை (தமிழ்நாடு அரசு)
* ஓய்வூதியம் தொகுத்துப் பெறல் (தமிழ்நாடு அரசு)
* குடும்ப ஓய்வூதியம் (இந்தியா)
* தற்காலிக ஓய்வூதியம் (தமிழ்நாடு)
* ஓய்வூதியர் குடும்ப பாதுகாப்பு நிதி
* ஓய்வூதியர்
* கட்டாய ஓய்வு (இந்தியா)
* விருப்ப ஓய்வூதியம் (இந்தியா)
* பங்களிப்பு ஓய்வூதியத் திட்டம்
* தேசிய ஓய்வூதியத் திட்டம்
**இந்திய நாட்டுப்புறக் கலை வாரியம்** (**பாரதீய லோக் கலா மண்டல்**)(*Bharatiya Lok Kala Mandal*) என்பது இந்தியாவின் இராசத்தான் மாநிலத்தின் உதயப்பூரில் உள்ள ஒரு கலாச்சார நிறுவனம் ஆகும். இது இராசத்தான், குஜராத் மற்றும் மத்தியப் பிரதேசத்தின் நாட்டுப்புற கலை, கலாச்சாரம், பாடல்கள் மற்றும் திருவிழாக்களைப் படிப்பதில் ஈடுபட்டுள்ளது. மேலும் நாட்டுப்புறக் கலைகள், நாட்டுப்புற நடனங்கள் மற்றும் நாட்டுப்புற இலக்கியங்களைப் பிரபலப்படுத்தவும் பரப்பவும் செய்கிறது. இது 1952ஆம் ஆண்டு பதம் ஸ்ரீ மறைந்த தேவி லால் சமரால் நிறுவப்பட்டது. இந்த நிறுவனத்தில் இராசத்தானின் கிராமப்புற ஆடைகள், ஆபரணங்கள், பொம்மைகள், முகமூடிகள், பொம்மைகள், நாட்டுப்புற இசைக்கருவிகள், நாட்டுப்புற தெய்வங்கள் மற்றும் ஓவியங்கள் போன்ற நாட்டுப்புற கட்டுரைகளின் சேகரிப்பு அருங்காட்சியகம் உள்ளது. பொம்மலாட்ட அரங்கமும் (கத்புத்லி) உள்ளது. இங்குப் பொம்மலாட்ட நிகழ்ச்சிகள் குறிப்பிட்ட கால இடைவெளியில் நடத்தப்படுகின்றன.

அருங்காட்சியகம்
---------------

இங்குள்ள அருங்காட்சியகத்தில் இராசத்தானின் நாட்டுப்புறக் கலைக்காக அர்ப்பணிக்கப்பட்ட அரங்கம் உள்ளது.

சுவர் சிற்பங்கள்
* சாவந்த மாதாசாவந்த மாதா
* அமாஜ் மாதாஅமாஜ் மாதா
* நர்சிங் மாதாநர்சிங் மாதா
* கலை பெயர்கலை பெயர்
* சது மாதாசது மாதா
* கலாஜி - கோராஜிகலாஜி - கோராஜி
* மண் மாதாமண் மாதா
* ரெபாரி தேவ்ரெபாரி தேவ்
* ராமு-கேவல் தேவிராமு-கேவல் தேவி
* 
* 
* 
* 
* 

பிற பொருட்கள்
* சடங்கு பானைகள்சடங்கு பானைகள்
* முகமூடி முகமூடி
* விநாயகரின் ஓவியம்விநாயகரின் ஓவியம்
* மாதாஜி வழிபடும் இடம்மாதாஜி வழிபடும் இடம்
* மர ஓவியம்மர ஓவியம்
* 
* ஓவியம்ஓவியம்
* இராதை, கிருஷ்ணன் மற்றும் கோபிகைகள்இராதை, கிருஷ்ணன் மற்றும் கோபிகைகள்
* அனுமன் (இராமலீலை)அனுமன் (இராமலீலை)
* முழு அளவிலான பொம்மைமுழு அளவிலான பொம்மை
* முழு அளவிலான பொம்மைமுழு அளவிலான பொம்மை
* முழு அளவிலான பொம்மைமுழு அளவிலான பொம்மை
* முழு உருவ பொம்மைமுழு உருவ பொம்மை
* முழு அளவிலான பொம்மைமுழு அளவிலான பொம்மை
* முகமூடியுடன் கூடிய முழு அளவிலான பொம்மைமுகமூடியுடன் கூடிய முழு அளவிலான பொம்மை
* மருதாணி பச்சை குத்தல்களுக்கான வடிவமைப்புமருதாணி பச்சை குத்தல்களுக்கான வடிவமைப்பு
* 
*

மேற்கோள்கள்
-----------

1. ↑  "Bhartiya Lok Kala Mandal". *lokkalamandal.com*. 2023-02-07 அன்று பார்க்கப்பட்டது.
2. ↑  "Home". *artandculture.rajasthan.gov.in* (ஆங்கிலம்). 2023-02-07 அன்று பார்க்கப்பட்டது.
3. ↑  "Bharatiya Lok kala Museum Udaipur (Entry Fee, Timings, History, Images, Location & Entry ticket cost price) - Udaipur Tourism 2023". *udaipurtourism.co.in*. 2023-02-07 அன்று பார்க்கப்பட்டது.

வெளியிணைப்புகள்
---------------

* தேவி லால் சமர், **பாரதிய லோக் கலா மண்டலத்தின்** பின்னால் உள்ள தொலைநோக்கு பார்வையாளர் பரணிடப்பட்டது 2023-02-05 at the வந்தவழி இயந்திரம்
* பிஎல்கேஎம் பரணிடப்பட்டது 2019-01-28 at the வந்தவழி இயந்திரம்
* உதய்பூர்
Historic site in தமிழ்நாடு, மயிலாடுதுறைவார்ப்புரு:SHORTDESC:Historic site in தமிழ்நாடு, மயிலாடுதுறை
**செம்பியன் கண்டியூர்** (**Sembiyankandiyur**) என்பது தமிழ்நாட்டின், நாகப்பட்டினம் மாவட்டம், மயிலாடுதுறை வட்டத்தில் காவிரி ஆற்றின் வடகரையில் குத்தாலத்திலிருந்து இரண்டு கி.மீ. தொலைவில் அமைந்துள்ள ஒரு தொல்லியல் களமாகும்.

தொல்லியல் அகழ்வாய்வு
--------------------

2006 ஆம் ஆண்டின் துவக்கத்தில், பள்ளி ஆசிரியரான வி. சண்முகநாதன் என்பவரால் சிந்து எழுத்துக்களை ஒத்த எழுத்துகள் பொறிக்கப்பட்ட புதியகற்கால கோடாரி (கருவி) கண்டுபிடிக்கப்பட்டது. இந்தக் கோடாரியானது கைகளால் செய்யப்பட்ட, வழவழப்பான கல் கோடாரியாகும், இதில் நான்கு சிந்து சமவெளி குறியீடுகள் இருந்தன. இதில் உள்ள எழுத்துகளின் காலமானது கி.மு 1500 க்கு முற்பட்டது என்று கருதப்படுகிறது. 

தமிழக தொல்லியல் துறையின் சிறப்பு ஆணையர் டி. எஸ். ஸ்ரீதரின் கூற்றுப்படி, இதில் நான்கு குறியீடுகள் அடையாளம் காணப்பட்டன. இந்தியக் கல்வெட்டாய்வாளரும் சிந்து சமவெளி எழுத்துகளின் ஆய்வாளருமான ஐராவதம் மகாதேவன்  இந்தக் கண்டுபிடிப்பானது தமிழ்நாட்டில் வாழ்ந்த புதிய கற்கால மக்களும் சிந்து சமவெளியில் வாழ்ந்த மக்களும் "ஒரே மொழியைப் பேசியவர்கள் அது திராவிட மொழிதான் இந்தோ ஆரிய மொழி அல்ல" என்பதற்கு இது உறுதியான சான்று என்கிறார்.  இந்தக் கண்டுபிடிப்பிற்கு முன்னர், சிந்து சித்திர எழுத்துகளானது தென்னிந்திய தீபகற்பத்தில், மகாராட்டிரத்தின் கோதாவரி சமவெளியில் பிரவர ஆற்றுப் பகுதியில் கிடைத்துள்ளன. இந்தக் கல்லானது வட இந்தியாவில் இருந்து வந்திருக்கலாம் என்ற கூற்றை திரு ஐராவதம் மகாதேவன் உறுதியாக மறுத்தார். இந்த கற்கள் முழுக்கமுழுக்க தென்னிந்திய பாறைவகையைச்சேர்ந்தது என்றார்.

இந்த கண்டுபிடிப்பு தொல்லியல் துறை வட்டாரங்களில் ஒரு பரபரப்பை ஏற்படுத்தியது. அதன் பிறகு, இந்திய தொல்லியல் ஆய்வு மையம் செம்பியன்கண்டியியூரில் அகழ்வு செய்ய முடிவுசெய்தது. 

கற்கோடாரி கிடைத்த இடத்தில் நான்கு குழிகள் அகழப்பட்டன. அதில், வழவழப்பான களிமண்ணால் செய்யப்பட்ட சிறிய பானைகளும், வட்டில்களும், தட்டுகளும், கிண்ணங்களும், கறுப்பு, சிவப்பு நிற மட்கலன்களும், கறுப்பு நிற மட்கலன்களும், சிவப்பு மட்கலன்களும் இவற்றில் அடங்கும்.  மேலும், பெண்கள் விளையாடும் வட்ட வடிவ சில்லுகளும், சில எலும்புச் சிதைவுகளும் இங்கு கிடைத்தன. 

முழுமையாக கிடைத்த பானைகளில் மீன், டமாரு, சூரியன், நட்சத்திரம், ஸ்வஸ்திக் போன்றவை வரையப்பட்டிருந்தன. இந்த கீறல்கள் கறுப்பு, சிவப்பு நிற மட்கலன்கள், கறுப்பு நிற மட்கலன்கள ்போன்றவற்றில் வரையப்பட்டிருந்தன சில குறியீடுகள் மீண்டும் மீண்டும் இடம்பெற்றிருந்தன.

மேற்கோள்கள்
-----------

1. ↑  "செம்பியன் கண்டியூர்". *அறிமுகம்*. தமிழ் இணையக் கல்விக் கழகம். 24 ஆகத்து 2018 அன்று பார்க்கப்பட்டது.
2. ↑  "Discovery of a century" in Tamil Nadu
3. ↑  Significance of Mayiladuthurai find

வெளி இணைப்புகள்
---------------

* செம்பியன் கண்டியூரில் ஒரு கற்கால ஆயுதம் கண்டுபிடிப்பு
* Significance of Mayiladurai find பரணிடப்பட்டது 2010-08-25 at the வந்தவழி இயந்திரம் - *The Hindu*, May 1, 2006
* Sembiyan Kandiyur yields many a megalithic vestige பரணிடப்பட்டது 2006-06-19 at the வந்தவழி இயந்திரம் - *The Hindu*, May 1, 2006
|  |
| --- |
| animated scheme of a paternoster |

வீயன்னா பல்கலைக் கழகத்தில் உள்ள ஒரு சுற்றுயர்த்தி. 1950களின் இறுதியில் பொருத்தப்பட்டது.
**சுற்றுயர்த்தி** (paternoster) என்பது, கட்டிடங்களில் தளங்களுக்கு இடையேயான போக்குவரத்துக்கு உதவும் ஒரு வகை உயர்த்தி ஆகும். இது சங்கிலித் தொடராக இணைக்கப்பட்ட, கதவுகள் அற்ற, உயர்த்திப் பேழைகளைக் கொண்டது. தொடர்ச்சியாக இயங்கிக் கொண்டிருக்கும் இதன் ஒரு பக்கம் மேல் நோக்கியும், மறு பக்கம் கீழ் நோக்கியும் மெதுவாக இயங்கிக் கொண்டிருக்கும். இதனைப் பயன்படுத்த விரும்புபவர்கள் சுற்றுயர்த்தி இயங்கிக் கொண்டிருக்கும் போதே உள்ளே ஏறவோ அதிலிருந்து இறங்கவோ வேண்டும். பழக்கப்பட்டவர்களுக்கு இது கடினமானது அல்ல. இதனால், இவை பொதுவாக, அலுவலகங்கள் போன்ற இடங்களில் அங்கு வேலை செய்வோர் பயன்படுத்துவதற்காக அமைக்கப்படுகின்றன. 

இது முதன்முதலாக இலண்டனைச் சேர்ந்த ஜே. ஈ. ஹால் என்பவரால் 1884 ஆம் ஆண்டில் அமைக்கப்பட்டது. அவர் இதனைச் *சுற்று உயர்த்தி* என்னும் பொருள்படும் ஆங்கிலச் சொல்லான *Cyclic Elevator* என்னும் சொல்லால் குறித்தார். இதன் இயக்கம், தியானத்துக்கு உதவும் *செபமாலை* யின் இயக்கம் போல இருந்ததால் அதன் பெயரைக் குறித்த *paternoster* ("எங்கள் தந்தையே", இலத்தீனில் கிறித்து கற்பித்த செபத்தின் துவக்க வார்த்தைகள்) என்னும் பெயரால் அதை அழைத்தனர். இப்பெயரே பின்னர் நிலைபெற்றுவிட்டது. 

வழமையான உயர்த்திகளைவிடக் கூடுதலானவர்களை ஏற்றி இறக்கக் கூடியதாக இருந்ததன் காரணமாகச் சுற்றுயர்த்திகள் 20 ஆம் நூற்றாண்டின் முதல் அரைப்பகுதி முழுவதும் மக்களிடையே வரவேற்பைப் பெற்றிருந்தன. இவை ஐரோப்பாக் கண்டத்திற் பரவலாகப் பயன்பட்டன. ஏறி இறங்கும்போது ஏற்படக்கூடிய ஆபத்துக்களைக் கருத்திற் கொண்டும், ஊனமுற்றோரின் பயன்பாட்டுக்கு இத்தகைய உயர்த்திகள் உதவா என்பதாலும், சுற்றுயர்த்திகள் தற்காலத்தில் கட்டிடங்களில் பொருத்தப்படுவதில்லை.

வெளியிணைப்புகள்
---------------

விக்கிமீடியா பொதுவகத்தில்,  
 ***சுற்றுயர்த்தி***   
என்பதின் ஊடகங்கள் உள்ளன. 

* லீசெஸ்டரில் மாணவர்கள் பயன்படுத்தும் சுற்றுயர்த்தி பற்றிய காணொலி
* சுற்றுயர்த்தி அருங்காட்சியகம் பரணிடப்பட்டது 2009-04-21 at the வந்தவழி இயந்திரம்
* சுற்றுயர்த்தி படங்கள் பரணிடப்பட்டது 2011-07-19 at the வந்தவழி இயந்திரம் (செருமன் மொழி)
* செருமனி, ஆத்திரியா மற்றும் சுவிட்சர்லாந்து நாடுகளிலுள்ள சுற்றுயர்த்தி (செருமன் மொழி)
* எஸ்செக்ஸ் பல்கழைக்கழகத்திலுள்ள சுற்றுயர்த்தி பரணிடப்பட்டது 2011-07-16 at the வந்தவழி இயந்திரம்
* செக் குடியரசிலுள்ள சுற்றுயர்த்திகள் (செக் மொழி)
* பிராங்ஃபர்ட் நகர்த்திலுள்ள சுற்றுயர்த்திகளின் வரலாறு மற்றும் விவரங்கள்
* "த பிரசனர்" தொலைக்காட்சியில் வந்த சுற்றுயர்த்தி பற்றிய விவரங்கள்
* குறும் காணொலி
**சுட்டெழுத்து** என்பது ஒரு குறிப்பிட்ட பொருளையோ மனிதரையோ சுட்டிக் காட்டும் பொருளில் வரும் எழுத்தாகும். உயிரெழுத்துகளில் 'அ', 'இ', உ' என்ற மூன்று எழுத்துகளும் சுட்டெழுத்துகள் ஆகும். **அ** என்ற எழுத்து கண் தோன்றாத சேய்மையையும், **இ** என்ற எழுத்து அண்மையையும் **உ** என்ற எழுத்து சேய்மைக்கும், அண்மைக்கும் இடைப்பட்டுக் கண்ணுக்குத் தெரியும் நிலத்தையும்  சுட்டுவன. அகரம் பேசுவோனுக்கும் கேட்போனுக்கும் சேய்மையிலுள்ள பொருளையும்; இகரம் பேசுவோனுக்கு அண்மையிலுள்ள பொருளையும்; உகரம் கேட்போனுக்கு அண்மையிலுள்ள பொருளையும் சுட்டுவதே பொதுவான மரபாகும். சுட்டெழுத்துக்கள் அகச்சுட்டு (அவன், இவன், உவன்), புறச்சுட்டு(அம்மனிதன், இம்மனிதன், உம்மனிதன்) என இருவகைப்படும்.

* சுட்டெழுத்து, வினா எழுத்து என்னும் குறியீடுகள் பொருள் நோக்கு உடையவை.

"**உ**" என்ற சுட்டெழுத்து.
--------------------------

தற்காலத்தில் '**உ'** என்ற சுட்டெழுத்து தமிழ்நாட்டில் வழக்கில் இல்லை. ஆனால், பழங்காலத்தில் pool வழக்கில் இருந்தது. அதே வேளை இந்த "உ" சுட்டெழுத்து யாழ்ப்பாணத் தமிழ் பேச்சு வழக்கிலும் எழுத்து வழக்கிலும் தற்போதும் தொடர்ந்து இருப்பது ஒரு தனிச்சிறப்பாகும். 'உ' என்ற சுட்டு பல பொருளில் எடுத்தாளப்பட்டுள்ளது. சேய்மைக்கும் அண்மைக்கும் இடையில் உள்ளவற்றைக் குறிக்க 'உ' என்ற சுட்டெழுத்து பயன்பட்டது. நடுவிலுள்ள பொருள்களையும், உயரத்திலுள்ள பொருள்களையும், பின்பக்கம் உள்ள பொருள்களையும் சுட்ட 'உ' பயன்படும்  

சான்று:  

உம்பர்- மேலே என்ற பொருள் தரும்.
உப்பக்கம் - முதுகுப்பக்கம் என்ற பொருள் தரும்.
உதுக்காண் - சற்று தூரத்தில் பார் என்ற பொருள் தரும்.

அகச்சுட்டு
----------

ஒருசொல்லின் அகத்தே (உள்ளே) நின்று சுட்டுப்பொருளைத் தருவது **அகச் சுட்டு** எனப்படும்.  

சான்று:  

**அ**வன், **அ**வள், **அ**வர், **அ**து, **அ**வை
**இ**வன், **இ**வள்**, இ**வர்**, இ**து**, இ**வை
**உ**து, **உ**வன்.
அகச்சுட்டுச் சொற்களிலிருந்து சுட்டெழுத்தை நீக்கினால் அச்சொல் பொருள் தராது.

புறச்சுட்டு
-----------

ஒரு சொல்லின் புறத்தே (வெளியே) நின்று சுட்டுப்பொருளைத் தருவது **புறச்சுட்டு** ஆகும்.  

சான்று:  

அப்பையன்
இவ்வீடு
உப்பக்கம்.
புறச்சுட்டு சொற்கள் பிரித்தாலும் பொருள் தரும். (அ+ பையன், இ+ வீடு, உ+பக்கம்).

அண்மைச்சுட்டு
-------------

அண்மையில் (அருகில்) உள்ளவற்றைக் குறிக்க உதவும் சுட்டு "அண்மைச் சுட்டு" எனப்படும். **இ** என்ற சுட்டெழுத்து அண்மையைக் குறிக்க உதவுகிறது.  

சான்று:   

இக்காட்சி
இவன்,
இவர்,
இந்நறுமணம்.

சேய்மைச் சுட்டு
---------------

சேய்மையில் (தொலைவில்) உள்ளவற்றைச் சுட்டிக் காட்ட உதவும் சுட்டு, *சேய்மைச் சுட்டு* எனப்படும், **அ** என்ற சுட்டெழுத்து தொலைவைக் குறிக்க உதவுகிறது.  

சான்று :  

அக்கடிதம்,
அவன்,
அவர்,
அம்மலை.

சுட்டுத்திரிபு
--------------

தற்காலத்தில் அங்கு, இங்கு, அந்த, இந்த போன்ற சொற்கள் சுட்டுப்பொருளை உணர்த்தி பெருவழக்காக நிற்கின்றன. இது "சுட்டுத்திரிபு" எனப்படும்.  

சான்று:  

அந்தப் பக்கம்
இந்த வீடு

உசாத்துணை
---------

தொல்காப்பியம்- எழுத்ததிகாரம்- நச்சினார்க்கினியம்

அடிக்குறிப்பு
-------------

1. ↑  உவக்காண் என் காதலர் செல்வார் இவக் காண் என் மேனி பசப்பு ஊர்வது - திருக்குறள்
2. ↑  அ இ உ அம் மூன்றும் சுட்டு. தொல்காப்பியம் 31,
3. ↑  ஆ ஏ ஓ அம் மூன்றும் வினா. தொல்காப்பியம் 32
**செம்பியன் நிலவழகன்** என்பவர் தமிழ் புலவர்களுள் ஒருவராவார். இவரது இயற்பெயர் ஜெயராமன். இவர் தன் ஊரின் பெயரைத் தனது புனைப்பெயருக்கு முன்னொட்டாக அமைத்துக்கொண்டுள்ளார்.

பிறப்பும் படிப்பும்
-------------------

நிலவழகன் திருவண்ணாமலை மாவட்டம் செம்பியன் மங்களம் எனும் ஊரில் 10 ஜூலை 1937 இல் செயராமன், பச்சையம்மாள் தம்பதிக்கு மகனாகப் பிறந்தார். இவர் மதுரைத் தமிழ்ச் சங்கத்தில் புலவர் பட்டயம் பெற்றவர். பள்ளியில் ஆசிரியராப் பணியாற்றி ஓய்வு பெற்றவர்.

தொகுப்பு நூல்
-------------

* ***தேம்பாவமுதம்***

இவர் இயற்றிய பாடல்கள் தேம்பாவமுதம் என்னும் தலைப்பில் இவரது மரபுக் கவிதைகள் இரண்டு தொகுதிகளாக வெளிவந்துள்ளன. இதில் நன்மொழி நானாறு, இனியவை ஈராறு, நம்பினார் கெடுவதில்லை போன்ற 45 தலைப்புகளில் வெண்பா, விருத்தம், கட்டளைக் கலித்துறை, ஆசிரியப்பா பாரதியைப் பாவேந்தர் என்று குறிப்பிடும் பாடல், முதலான யாப்பியல் நெறியில் அமைந்த பாடல்கள் உள்ளன. இரண்டாம் தொகுதியில் தமிழ் காக்கப் புறப்படு, கம்பன் கவி, விலையேற்றம் முதலான 132 தொகுப்புகளில் பாடல்கள் உள்ளன. ஆங்காங்கே சில இசைப்பாடல்களும் உள்ளன.

### பாடல் எடுத்துகாட்டு

பட்டது போதும் உறக்கமும் போதும் படுதுயரால்  

கெட்டது போதும் இனியும் உறங்கிக் கிடப்பதுவோ  

விட்டது துன்பம் விளைந்தது வீரம் விறுவிறுப்பாய்ச்  

சட்டென ஆர்த்தெழு வோம்’தமிழ் ஈழம்’ தழைத்திடவே. (கட்டளைக் கலித்துறை) 

சிறப்புக் கலையனைத்தும் செம்மொழியி னூடே   

சிறப்பாய் நிறைந்தே சிறக்கும் - சிறப்புறவே  

எல்லாம் அறிந்திடலாம் எல்லாமும் கற்றிடலாம்   

இல்லை இதற்கோர் இணை. (வெண்பா)

பிற நூல்கள்
-----------

* ***பழகுதமிழ்ப் பாட்டெழுதும் பாங்கு*** (யாப்பியல்)

இதில் இலக்கணம் கூறும் யாப்பு உறுப்புகளுக்கு எளிய முறையில் விளக்கம் தரப்பட்டுள்ளது. பிற்காலத்திய கும்மி, சிந்து, வண்ணம், நாட்டுப்புறப் பாடல்|நாட்டுப்பாடல்]] ஆகியவற்றிற்கும் விளக்கங்கள் உள்ளன.

* ***பொன்னாத்தாள்***    
 இது வெண்பா, அகவல், விருத்தம் ஆகிய மரபுப் பாடலகளால் காவியமாகப் படைக்கப்பட்ட ஒரு காவியம்
* ***திருக்குறள் மூலமும் மெய்யுரையும்***    
 இந்த நூல் வாலறிவன் வாழ்த்து என்னும் தலைப்பில் அமைந்துள்ள ஆறு வெண்பாக்களுடனும், நூன்முகம் என்னும் தலைப்பில் அமைந்துள்ள ஆறு வெண்பாக்களுடனும் தொடங்கி 1330 குறட்பாக்களுக்கும் சுருக்கமான கருத்துரை வழங்குகிறது.
* ***ஆதிபகவன் யார்***

திருக்குறள் முதல் குறளிலுள்ள தொடருக்கு இந்த நூல் விளக்கம் தருகிறது.

மேற்கோள்
--------

1. ↑
2. ↑  முதல் தொகுதி 240 பக்கங்கள், இரண்டாம் தொகுதி 240 பக்கங்கள்
3. ↑  கங்காராணி பதிப்பகம், பொழிச்சலூர், சென்னை 74, ஆண்டு 2017
4. ↑  முதல் தொகுதி, பக்கம் 179
5. ↑  தொகுதி 2 பக்கம் 73
6. ↑  செம்மொழி அந்தாதி என்னும் தலைப்பில் உள்ள 10 அந்தாதிப் பாடல்களில் 5-ஆம் பாடல், முதல் தொகுதி, பக்கம் 116
7. ↑  கங்காராணி பதிப்பகம், பொழிச்சலார், சென்னை 74, 2017, 176 பக்கம்
8. ↑  பக்கம் 163 முதல்
9. ↑  மணிமன்னன் வெளியீடு, புலிவானந்தல், போளூர் வட்டம், திருவண்ணாமலை மாவட்டம் 606 904, ஏப்ரல் 2001
10. ↑  ஆதிபகவன் நிலையம், உள்ளகரம், சென்னை 91, 12 ஆம் பதிப்பு, ஏப்பிரல் 2018
11. ↑  திருக்குறள் மூலமும் மெய்யுரையும் - பதிவிறக்கம் செய்ய
12. ↑  விளக்கம்

வெளி இணைப்புகள்
---------------

* அகரமுதலி இணையதளத்தில் ஆதிபகவன் யார்? என்ற செம்பியன் நிலவின் கட்டுரை
* கலைஞர் தொலைக்காட்சியில் வெளியான செம்பியன் நிலவழகன் நேர்காணல்
**மடாங்கா** (*Madanga*) அல்லது **செம்பழுப்பு தொண்டை வெள்ளைக் கண்** **நெட்டைக்காலி** *(ஆந்தசு ரூபிகோலிசு)* என்ற சிற்றினத்தினைச் சார்ந்த பறவை முன்னர் சூசுடெரோபிடே குடும்பத்தில் சேர்க்கப்பட்டிருந்தது. தற்பொழுது இது வாலாட்டிக் குருவி குடும்பத்தில் சேர்க்கப்பட்டுள்ளது. இந்தக் குடும்பத்தில் வாலாட்டிக் குருவி மற்றும் நெட்டைக்காலிகளும் அதன் உறவினர்களும் உள்ளன.

விளக்கம்
--------

*ஆந்தசு* இந்தோனேசியத் தீவான புரூ தீவில் காணப்படும் அகணிய உயிரியாகும். இது ஈரமான மலைப்பாங்கான மிதவெப்பமண்டல மற்றும் வெப்பமண்டல காட்டில் காணப்படும். இது 820 m (2,690 அடி) க்கும் 1,500 m (4,900 அடி) க்கும் இடைப்பட்ட உயரத்தில் உள்ள வா பெஹாட் குடியேற்றத்திற்கு அருகில் உள்ள ஒரு பகுதியிலிருந்து சேகரிக்கப்பட்டது. பின்னர் 1,460 m (4,790 அடி) உயரத்தில் உள்ள வாகேகாவிலிருந்து இரண்டு பறவைகள் மீண்டும் 1995-ல் சேகரிக்கப்பட்டன. இந்த சிற்றினம் இந்த தீவிற்குள் கட்டுப்படுத்தப்பட்டிருப்பதாலும், மரங்கள் வெட்டுதல் மற்றும் பிற மனித நடவடிக்கைகளால் வாழிடங்கள் அச்சுறுத்தப்படுவதாலும், 1996ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக அறிவிக்கப்படுள்ளது.

உடலமைப்பு
---------

மடங்கா பெரும்பாலும் மரப்பட்டை மற்றும் லைச்சன் ஆகியவற்றில் காணப்படும் சிறிய முதுகெலும்பில்லா விலங்குகளை உண்ணும். இந்தப் பறவை மாறுபட்ட நிறம் மற்றும் உடல் அம்சங்களைக் கொண்டுள்ளது. வெள்ளைக் கண் வளையம் இல்லாமல்; நீண்ட கால்விரல்கள், இறக்கை மற்றும் வால், மற்றும் கூர்மையான வால் பகுதியினைக் கொண்டது.

வகைப்பாட்டியல்
--------------

2015-ல் மூலக்கூறு பகுப்பாய்வின் மூலம் இவை நெட்டைக்காலிகளுடன் மிகவும் நெருக்கமாகத் தொடர்புடையது என அறியப்படுகிறது. எனவே இதனை வாலாட்டிக் குருவி குடும்பத்தில் *நெட்டைக்காலி* பேரினத்தில் சேர்த்தனர்.

மேற்கோள்கள்
-----------

1. ↑  BirdLife International (2012). "*Madanga ruficollis*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. ↑  BirdLife International 2008.0.
3. 1 2  Rufous-throated White-eye பரணிடப்பட்டது 2016-03-04 at the வந்தவழி இயந்திரம், Hokkaido Institute of Environmental Sciences and Japan Science and Technology Agency
4. ↑  Alstrom, P.; Jonsson, K. A.; Fjeldsa, J.; Odeen, A.; Ericson, P. G. P.; Irestedt, M. (2015). "Dramatic niche shifts and morphological change in two insular bird species". *Royal Society Open Science* **2** (3): 140364. doi:10.1098/rsos.140364. பப்மெட்:26064613.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q178830
* விக்கியினங்கள்: Anthus ruficollis
* ADW: Madanga
* Avibase: BF2ABEE9ED338031
* BirdLife: 22714290
* ஈபேர்டு: rtweye1
* GBIF: 2489432
* iNaturalist: 17549
* IRMNG: 10215749
* ITIS: 560936
* IUCN: 22714290
* என்.சி.பி.ஐ: 1603860

 |
**செம்பியக்குடி** (Sembiyakudi ) என்ற ஊரானது தமிழ்நாட்டின் அரியலூர் மாவட்டத்தில் உள்ள திருமானூர் வட்டாரத்தில் அமைந்துள்ளது. இந்த ஊர் மாவட்டத்தலைநகரான அரியலூருக்கு தெற்கில் 29 கி.மீ. தொலைவில் உள்ளது. மாநிலத் தலைநகராச சென்னையில் இருந்து 320 கி.மீ. தொலைவில் உள்ளது. இராசராச சோழனின் பாட்டியும்
அரிஞ்சய சோழன், கண்டராதித்த சோழன், சுந்தர சோழன், இராஜராஜ சோழன், இராஜேந்திர சோழன், உத்தம சோழன் ஆகிய இந்த ஆறு பேரரசர்களின் ஆட்சிக்கு ராஜ மாதவாக இருந்து வழிகாட்டியவர் செம்பியன் மாதேவி இந்த ஊரில்தான் பிறந்ததாக இந்த ஊர்மக்கள் கருதுகின்றனர். இதனால் செம்பியன் மாதேவிக்கு இந்த ஊரில் சிலை வைக்க வேண்டும் என்று ஊர் மக்கள் முடிவு எடுத்தனர். இதையடுத்து செம்பியக்குடியிலும் சுற்றியுள்ள 10 கிராமங்களிலும் சிலை அமைப்புக் குழுவினர் வீடு வீடாகச் சென்று ஐம்பொன் திரட்டினர். இந்த முயற்சியில் நான்கரை பவுன் தங்கம், 150 கிலோ வெண்கலம், 10 கிலோ வெள்ளி உட்பட மொத்தம் ஆயிரம் கிலோவுக்கு ஐம்பொன் திரட்டப்பட்டது. வேறு பலரும் நன்கொடை அளித்தனர் இவற்றைக் கொண்டு சுவாமிமலையில் ஆறேமுக்கால் அடி உயரத்திலான செம்பியன் மாதேவியின் முழு உருவ ஐம்பொன் சிலை வடிக்கப்பட்டது. சுமார் 2 ஆண்டுகளில் 20 லட்சம் ரூபாய் செலவில் இந்தச் சிலை செய்து முடிக்கப்பட்டு, செம்பியன்குடியில் சிலை நிறுவப்பட்டு, சிலைக்கு மணிமண்டபமும் அமைக்கப்பட்டுள்ளது. இச்சிலையை செம்பியன் மாதேவி பிறந்த நாளான 2017 மே 17 அன்று ( சித்திரை மாதத்து கேட்டை நட்சத்திரம்) சிலையை திறக்க முடிவு செய்துள்ளனர்.

மேற்கோள்கள்
-----------

1. ↑  "தமிழக ஊராட்சிகளின் பட்டியல்" (PDF). *tnrd.gov.in*. தமிழ்நாடு ஊரக வளர்ச்சி மற்றும் ஊராட்சித்துறை. 3 நவம்பர் 2015 அன்று பார்க்கப்பட்டது.
2. ↑  "திருமானூர் வட்டார வரைபடம்". *tnmaps.tn.nic.in*. தேசிய தகவலியல் மையம், தமிழ்நாடு. 2016-03-05 அன்று மூலம் பரணிடப்பட்டது. 3 நவம்பர் 2015 அன்று பார்க்கப்பட்டது.
3. ↑  "Sembiyakudi". *அறிமுகம்*.. 26 ஏப்ரல் 2017 அன்று பார்க்கப்பட்டது. External link in `|publisher=` (உதவி)
4. ↑  "ஆறேமுக்கால் அடியில் ரூ.20 லட்சம் செலவில் செம்பியன் மாதேவிக்கு 1000 கிலோ ஐம்பொன் சிலை﻿: செம்பியக்குடியில் மே 13-ல் திறக்கப்படுகிறது". *செய்தி*. தி இந்து. 25 ஏப்ரல் 2017. 26 ஏப்ரல் 2017 அன்று பார்க்கப்பட்டது.
**கோ. முத்துப்பிள்ளை** (15 செப்டம்பர் 1919 - 2009) என்பவர் ஒரு தமிழறிஞர், தமிழ் எழுத்தாளர் ஆவார். இவர் அரசுப் பணியில் இருந்து கொண்டே தமிழ்ப்பணி ஆற்றியவர். ஆட்சித் தமிழுக்காக புதிதாக பல சொற்கள் உருவாக்க உழைத்தார்.

பிறப்பும் வாழ்வும்
------------------

இவர் தஞ்சாவூரை அடுத்த மானாங்கோரை என்ற சிற்றூரில் 1901 செப்டம்பர் 15 ஆம் நாள் பிறந்தார். இவரது பெற்றோர் கோபால்சாமி பிள்ளை, கமலாம்பாள் ஆகியோராவர். தஞ்சையில் பள்ளிப் படிப்பை முடித்த இவர் கும்பகோணம் அரசினர் கல்லூரியில் இளங்கலை பட்டம் பெற்றாவர். அரசு பணியாளர்களுக்கான போட்டித் தேர்வு எழுதி முதல் மாணவராக தேற்ச்சிபெற்றார். பின்னர் 1942 இல் சென்னை தலைமைச்செயலகத்தில் இளநிலை உதவியாளாராகப் பணியில் சேர்ந்தார்.

ஆற்றிய பணிகள்
-------------

ஆட்சித் தமிழில் ஆர்வம் கொண்ட இவர் கோப்புகளில் ஆங்கிலத்தில் எழுதும் வழக்கத்தை மாற்றி தமிழில் எழுதுவதும் பழக்கத்தை மேற்கொண்டார். சக பணியாளர்களையும் அவ்வாறு செய்ய ஊக்குவித்தார். அக்காலகட்டத்தில் சென்னை மாநிலத்துக்கு தமிழ்நாடு என்று பெயர் மாற்றவேண்டும் என்று தலைவர்கள் போராடிவந்தனர். ஆனால் அக்கோரிக்கை ஏற்ப்பகடாமல் இருந்துவந்த நிலையில், தான் தலைவராக இருந்த சென்னை மாகாணத் தலைமைச் செயலகப் பணியாளர்கள் மன்றம் என்பதை தமிழ்நாடு அரசு தலைமைச் செயலகப் பணியாளர்கள் மன்றம் என்று மாற்றினார். இந்தச் செயலுக்காக தலைவர்கள் பலரின் பாராட்டுதலைப் பெற்றார். 

தமிழ்நாடு அரசு முதன்முதலில் தமிழ் வளர்ச்சித் துறையை உருவாக்கியபோது அத்துறையுன் முதல் உதவிச் செயலாளராக பொறுப்பேற்றார். 1973 இல் தலைமைச்செயலகத்தில் ‘முத்தமிழ் மன்றம்’ உருவானபோது அதன் தலைவராகப் பொறுப்பேற்று பணியாற்றினார். தமிழ்நாட்டில் நடைப்பெற்ற மூன்று உலகத்தமிழ் மாநாடுகளிலும் இவர் பேராளராகப் கலந்துகொண்டார். இரண்டாம் உலகத்தமிழ் மாநாட்டில் இவர் எழுதிய அரியணையில் அழகு தமிழ் என்ற கட்டுரை இடம்பெற்றது. நீதியரசர் எஸ். மகராசன் தலைமையில் இயங்கிய ஆட்சிமொழி ஆணையத்தில் ஒன்பதாண்டுகள் உறுப்பினராகப் பணியாற்றினார். தஞ்சை தமிழ்ப்பல்கலையின் திட்டக்குழு உறுப்பினராகவும் இருந்தவர். 

இவர் தனது 90 வயதில் காலமானார்.

விருதுகள்
---------

* ம. கோ. இராமச்சந்திரன் கைகளால் சிறந்த மொழிபெயர்ப்பாளர் விருதைப்பெற்றார்.
* முத்தமிழ் காவலர் கி.ஆ.பெ. விஸ்வநாதம் விருதை முதன்முதலில் (2000) பெற்றார்.

எழுதிய நூல்கள்
--------------

* அரியணையில் அழகு தமிழ்
* அன்னை மொழியும் ஆட்சித்துறையும்
* ஆட்சி மொழிச்சிந்தனைகள் ஆட்சிமொழி அருஞ்சொற்கள்
* மொழிபெயர்ப்பு வேடிக்கைகள்
* தமிழறிவோம்
* கவினார்ந்த கலைச்சொற்கள் முத்தமிழ் ஆய்வுமன்ற முழுமணிச் சொற்கள்
* பிறந்து வளரும் பெரிய பணி (வங்கி கலைச் சொல்லாக்கம்)

படைப்புகள் நாட்டுடமையாக்கல்
---------------------------

6, ஏப்ரல், 2023 அன்று தமிழக அரசால் இவரின் படைப்புகள் நாட்டுடைமை ஆக்கப்பட்டு, இவரின் மரபுரிமையாளர்களுக்கு பத்து இலட்சம் தொகை அறிவிக்கபட்டது.

மேற்கோள்கள்
-----------

1. ↑  "Tamil Virtual University". *www.tamilvu.org*. 2023-05-25 அன்று பார்க்கப்பட்டது.
2. ↑  "Tamilonline - Thendral Tamil Magazine - முன்னோடி - கோ. முத்துப்பிள்ளை". *www.tamilonline.com*. 2023-05-25 அன்று பார்க்கப்பட்டது.
3. ↑  முத்துப்பிள்ளை, கோ (1998). "மொழிபெயர்ப்பு வேடிக்கைகள்". வசந்தா பதிப்பகம். 2023-05-25 அன்று பார்க்கப்பட்டது.
4. ↑  முத்துப்பிள்ளை, கோ (2001). "தமிழறிவோம்". பூவழகி பதிப்பகம். 2023-05-25 அன்று பார்க்கப்பட்டது.
5. ↑  A, Jayashree (2023-04-07). "பரிவுத்தொகை அறிவிக்கப்பட்ட 5 தமிழ் எழுத்தாளார்கள் யார்.. யார்? - அவர்களின் படைப்புகள் என்னென்ன? - முழுவிபரம்". *Puthiyathalaimurai*. 2023-05-25 அன்று பார்க்கப்பட்டது.
**திறந்த ஆவணக்காப்பக முனைப்பின் மேனிலைத்தரவு அறுவடைக்கான நெறிமுறை** (Open Archives Initiative Protocol for Metadata Harvesting (OAI-PMH)) என்பது திறந்த ஆவணக்காப்பக முனைப்பால் உருவாக்கப்பட்ட ஒரு நெறிமுறை ஆகும். இதைப் பயன்படுத்தும், அல்லது இதற்கு ஆதரவு தரும் ஆவணக் காப்பகங்களில் இருந்து மேனிலைத் தரவுகளைப் பெற்றுக் கொண்டு (அறுவடை) செய்து, அவற்றைப் பயன்படுத்தி வேறு பல சேவைகளை வழங்க முடியும், தகவல்களை ஒழுங்கமைக்க முடியும். மேலும் இதை பயன்படுத்தும் ஒரு மென்பொருளில் இருந்து இன்னுமொரு மென்பொருளுக்கு மாறுவது ஒப்பீட்டளவில் இலகுவானதாகும். திறந்த ஆவணக்காப்பக முனைப்பின் மேனிலைத்தரவு அறுவடைக்கான நெறிமுறை நிறுவும் ஒரு ஒருங்கியம் டப்பிளின் கருவத்துக்கு கட்டாயம் ஆதரவு தர வேண்டும்.

  

இந்த நெறிமுறை பரவலாகப் பயன்படுத்தப்படுகிறது. பல்வேறு எண்ணிம நூலக மென்பொருட்கள் இதற்கு ஆதரவு தருகின்றன.

வெளி இணைப்புகள்
---------------

* The Open Archives Initiative Protocol for Metadata Harvesting
* Using OAI-PMH and METS for exporting metadata and digital objects between repositories பரணிடப்பட்டது 2016-03-04 at the வந்தவழி இயந்திரம்
**சல்பாய் உடன்படிக்கை** (*Treaty of Salbai*) 1782 ஆம் ஆண்டு மே மாதம் 17 ஆம் தேதியன்று மராட்டியப் பேரரசு மற்றும் பிரித்தானிய கிழக்கிந்திய கம்பெனியின் பிரதிநிதிகளால் கையொப்பமிடப்பட்டது. முதல் ஆங்கிலோ-மராத்தா போரின் முடிவைத் தீர்ப்பதற்கான நீண்ட பேச்சுவார்த்தைகளுக்குப் பிறகு வாரன் ஏசுட்டிங்சு மற்றும் மகாதாச்சி சிந்தியா இடையே இவ்வொப்பந்தம் கையெழுத்தானது. இந்த விதிமுறைகளின் கீழ், பிரித்தானிய நிறுவனம் சல்செட் மற்றும் புரோச் ஆகியவற்றின் கட்டுப்பாட்டைத் தக்க வைத்துக் கொண்டது. மராட்டியர்கள் மைசூர் ஐதர் அலியைத் தோற்கடித்து கர்நாடகாவின் பிரதேசங்களை மீண்டும் கைப்பற்றுவார்கள் என்பதற்கான உத்தரவாதத்தைப் பெற்றது. மராத்தியர்கள் தங்கள் பிரதேசங்களில் குடியேற்றங்களை நிறுவுவதற்கு பிரெஞ்சுக்காரர்கள் தடைசெய்யப்படுவார்கள் என்றும் உறுதியளித்தனர். பதிலுக்கு, ஆங்கிலேயர்கள் தங்கள் ஆதரவாளரான ரகுநாத் ராவுக்கு ஓய்வூதியம் வழங்க ஒப்புக்கொண்டனர். மேலும் இரண்டாம் மாதவராவ் மராட்டியப் பேரரசின் பேசுவாவாக இருக்க ஒப்புக்கொண்டனர். சூம்னா நதிக்கு மேற்கே மகாத்ச்சி சிண்டேவின் பிராந்திய உரிமைகோரல்களையும் ஆங்கிலேயர்கள் அங்கீகரித்தார்கள். புரந்தர் உடன்படிக்கைக்குப் பிறகு ஆங்கிலேயர்களால் ஆக்கிரமிக்கப்பட்ட அனைத்துப் பகுதிகளும் மராட்டியர்களுக்குத் திருப்பிக் கொடுக்கப்பட்டன.

1802 ஆம் ஆண்டில் இரண்டாம் ஆங்கிலோ-மராத்தியப் போர் வெடிக்கும் வரை மராட்டியப் பேரரசுக்கும் பிரித்தானிய கிழக்கிந்தியக் கம்பெனிக்கும் இடையே ஒப்பீட்டளவில் அமைதி நிலவியது. டேவிட் ஆண்டர்சன் கிழக்கிந்திய கம்பெனியின் சார்பாக சல்பாய் உடன்படிக்கையை முடித்து வைத்தார்.

மேற்கோள்கள்
-----------

1. ↑  Olson and Shadle, p. 706.
2. ↑  Proceedings of the session. Volume 12. Indian Historical Records Commission. 1930.p. 115

ஆதாரங்கள்
---------

* ஓல்சன், இயேம்சு இசுடூவர்ட்டு மற்றும் சேடில், ராபர்ட். *பிரிட்டிசு பேரரசின் வரலாற்று அகராதி*. கிரீன்வுட் பிரசு, 1996.ISBN 0-313-27917-9
**திபதிகு** அல்லது **தி**ரைப்**ப**டநுட்பத் **தி**றவோர் **கு**ழு என்று தமிழில் அழைக்கப்படும் *மோசன் பிக்சர்சு எக்ஃசுபெர்ட்டுக் குரூப்பு* (**M**otion **P**icture **E**xperts **G**roup, MPEG) என்னும் அமைப்பின் அடையாளச் சின்னம். இது ஆங்கிலத்தில் **எம்ப்பெகு** என்று சுருக்கி அழைப்பர் 
திபதிகு (MPEG) வடிவுரு பற்பல ஊடகங்களில் பயன்படுகின்றது. இப்படம், திபதிகு-வைப் பயன்படுத்தும், பரவலாக அறியப்பட்ட பல ஊடகங்களோடு உடைய தொடர்பைக் காட்டுகின்றது.
**திரைப்படநுட்பத் திறவோர் குழு** (முக்கிய முதலெழுத்துகளின் சுருக்கமாக **திபதிகு**) என்று தமிழில் அழைக்கப்படும் *மோசன் பிக்சர்சு எக்ஃசுபெர்ட்டுக் குரூப்பு* (**M**otion **P**icture **E**xperts **G**roup, MPEG) என்னும் அமைப்பானது ஒலி, ஒளி சார்ந்த எண்ணிமத் தரவுளை எவ்வாறு அதிகம் தரம் மாறாமல் சுருக்கலாம் என்று ஆய்ந்து சீர்தரங்கள் வழங்கும் ஒரு திறவோர்கள் குழு ஆகும். இது ஐஎசுஓ எனப்படும் சீர்தரத்துக்கான அனைத்துலக நிறுவனம், ஐஇசி (IEC) என அழைக்கப்படும் அனைத்துலக மின்நுட்ப ஆணைக்குழு ஆகியவை இணைந்து அமைத்த ஒரு திறவோர் குழுவாகும். இந்தத் **திபதிகு** என்னும் அமைப்பானது, 1988 ஆம் ஆண்டு நிப்பான் டெலிகிராஃவு டெலிபோன் (NTT) நிறுவனத்தைச் சேர்ந்த சப்பானியர் இரோசி யசூடா என்பவரும் இலியோனார்டோ சியாரிலியோன் என்னும் இத்தாலியரும் சேர்ந்து எடுத்த முன்னெடுப்புகளின் பயனாக உருவாயிற்று. திபதிகு-வின் முதல் கூட்டம் மே 1988 இல் கனடாவின் தலைநகரான ஆட்டவாவில் நடந்தது. 2005 ஆம் ஆண்டளவில், திபதிகு-வின் கூட்டங்கள் ஒவ்வொன்றிலும் ஏறத்தாழ 350 உறுப்பினர்கள், தொழில்நிறுவனங்களில் இருந்தும் பல்கலைக்கழகங்களில் இருந்தும், ஆய்வகங்களில் இருந்தும் வந்திருந்தவர்கள், பங்குகொள்கின்றனர்..

மேற்கோள்களும் அடிக்குறிப்புகளும்
--------------------------------

1. ↑  Hans Geog Musmann, *Genesis of the MP3 Audio Coding Standard* (PDF), 2012-01-17 அன்று மூலம் (PDF) பரணிடப்பட்டது, 2011-07-26 அன்று பார்க்கப்பட்டது
2. ↑  "About MPEG". chiariglione.org. 2009-12-13 அன்று பார்க்கப்பட்டது.
3. ↑  "**MPEG** Meetings". chiariglione.org. 2010-02-10 அன்று மூலம் பரணிடப்பட்டது. 2009-12-13 அன்று பார்க்கப்பட்டது.
4. ↑  chiariglione.org (2009-09-06). "Riding the Media Bits, The Faultline". 2011-01-22 அன்று மூலம் பரணிடப்பட்டது. 2010-02-09 அன்று பார்க்கப்பட்டது.
5. ↑  ISO, IEC (2009-11-05). "ISO/IEC JTC 1/SC 29, SC 29/WG 11 Structure (ISO/IEC JTC 1/SC 29/WG 11 - Coding of Moving Pictures and Audio)". 2001-01-28 அன்று மூலம் பரணிடப்பட்டது. 2009-11-07 அன்று பார்க்கப்பட்டது.
6. ↑  MPEG Committee. "MPEG - Moving Picture Experts Group". 2010-01-16 அன்று மூலம் பரணிடப்பட்டது. 2009-11-07 அன்று பார்க்கப்பட்டது.
7. ↑  ISO. "MPEG Standards - Coded representation of video and audio". 2011-05-14 அன்று மூலம் பரணிடப்பட்டது. 2009-11-07 அன்று பார்க்கப்பட்டது.
8. ↑  ISO. "JTC 1/SC 29 - Coding of audio, picture, multimedia and hypermedia information". 2009-11-11 அன்று பார்க்கப்பட்டது.


  

.
ஒரு சித்திரம் அல்லது எழுத்து போன்ற உருவத்தை சிறிதளவும் மாறுபடாமல் பலமுறைகள் படியெடுப்பது அச்சு எனப்படுகிறது. இதற்காகப் பற்பல இயந்திரங்கள் சந்தையில் உள்ளன. ஆனால் தனிப்பட்ட நபர் அதிக செலவின்றி செய்ய முடியுமான அச்சு **திரையச்சு** (*Screen Printing*) ஆகும்.

வரலாறு
------

சில வரலாற்று நூல்கள் சீனாவில் சாங் வம்சத்தினரின் (கி.பி 960 - 1279) காலப்பகுதியில் திரையச்சு நடைமுறையில் இருந்தது எனக் குறிப்பிடுகின்றன. இது பின்னர் சப்பான், மற்றும் ஆசிய நாடுகளுக்குப் பரவியது.

முதன் முதலில் வாழை இலைகளில் பல வண்ண வேலைப்பாடுகளைச் செய்து துளைகளை இட்டு அத்துளைகளின் மூலமாக தாவரங்கள், மரங்கள், காய்கள், விதைகள், மலர்கள் முதலியவற்றிலிருந்து எடுக்கப்பட்ட சாயங்களை உட்செலுத்தி உடலிலும் மரப்பட்டைகளிலும் பதிவுசெய்து ஆடைகளை அணிந்து மகிழ்ந்தனர்.

வரலாற்றுச் சான்றுகளின்படி கி.பி. 500 ஆம் ஆண்டில் புத்தரது போதனைகள் அலங்காரச் சுவர்களில் வாழை இலைகளில் துளைகளையிட்டு படியெடுக்கும் அட்டை போலத் தயாரித்து அச்சிட்டு வந்தனர். இத்தொழிலின் அடிப்படை வளர்ச்சிக்கும், துரித வளர்ச்சிக்கும் வித்திட்டவர்கள் சீனர்களும், சப்பானியர்களுமே.

திரையச்சுக் கலை 18ம் நூற்றாண்டின் இறுதியில் ஐரோப்பாவுக்குச் சென்றது. 18 ஆம் நூற்றாண்டில் ஜீன் பிலொன் என்ற பிரெஞ்சுக் குடிமகனே வால் கடதாசிகளில் திரையச்சு செய்யும் முறையை அறிமுகஞ் செய்தார். இந்தத் தொழில் முழுமையாக ஆராயப்பட்டு திரையச்சு "சில்க் ஸ்கிரீன்" (*Silk Screen*) என்ற சொல் கிரேக்கர்களால் அறிமுகம் செய்யப்பட்டது. கார்ல் ஜிக்ரோசர்ஸ் (Carl Gigrossers) என்பவர் இதற்கு 'செரிகிராப்' (Serigraph) எனப் பெயரிட்டார்.

திரையச்சை 1868 ஆம் ஆண்டில் சேர் ஜோசப் ஸ்வான், ஜெலட்டின் மற்றும் அமோனியம் பைக்ரோமேட் என்னும் வேதிப் பொருள் மூலம் ஒளிபுகச் செய்து செயற்படும் எளியமுறையைக் கண்டுபிடித்தார்.

1907 இல் சான் பிரான்சிஸ்கோவில் ஜான் பில்ஸ்வர்த் பல நிறங்களில் திரையச்சு மூலம் அச்சடிப்பதை அறிமுகம் செய்தார். சாமுவேல் சைமன் என்பவரும் அதற்குச் சான்றுபகரும் வகையில் இங்கிலாந்தில் பல நிறங்களில் பட்டுத் துணி மூலம் திரையச்சு செய்து மேலும் இக்கலைக்கு மெருகூட்டினார்.

திரையச்சு செய்யத் தேவையான பொருட்கள்
-----------------------------------

* திரையச்சு செய்ய ஒரு மரச் சட்டகம். அதனுடன் இணைந்த அடிப்பலகை
* அச்சு மையைத் தேய்க்கும் இரப்பர் அல்லது ஸ்குவிஜீ
* அச்சு செய்யத் தேவையான ஸ்ரென்சில்
* திரைச் சட்டகம்
* உதவி அட்டை (பேஸ் போர்டு)
* வேதியல் பொருட்கள்
* உலர்த்தும் அமைப்பு

இவை அடிப்படைத் தேவைகளாகும். நிழற்பட முறையையும் இதனுடன் இணைக்கும்போது அதற்குத் தகுந்த வெளிரிய மென்மையான படம், இருட்டறை, வேதியல் பொருட்கள் போன்றவையும் தேவைப்படும்.

மேற்கோள்கள்
-----------

1. ↑
2. ↑

வெளியிணைப்புகள்
---------------

* Who’s Who in Screenprinting
**Page Module:Hatnote/styles.css has no content.**

பதிபசுபாசம் நூல்கள் தொடர்புடைய கட்டுரையை பதிபசுபாசம் (நூல்கள்) பக்கத்தில் காணலாம்.
**Page Module:Hatnote/styles.css has no content.**

பதி பசு பாசம் - தொடர்புடைய கட்டுரையை பதி பசு பாசம்) பக்கத்தில் காணலாம்.தி௫க்கயிலாய பரம்பரை வேளாக்குறிச்சி ஆதீன சீடர்

மறைஞான சம்பந்தர் சித்தாந்தநெறியை விளக்கும் ஆசிரியர். இவரது மாணவர் மறைஞான தேசிகர். இவர்கள் 16 ஆம் நூற்றாண்டில் வாழ்ந்தவர்கள். ஆசிரியர் பதிபசுபாசத் தொகை என்னும் நூலை இயற்றினார். மாணவர் அதற்கு உரை எழுதினார். நூல் 25 குறட்பாக்கள் மட்டுமே கொண்ட சிறு நூல். உரை மிக விரிவானது.

பாயிரம் 5
பதியியல் 8
பசுவியல் 4
பாசம் 2
அனுக்கிரக இயல் 3
அதிகாரி - பயன் 3

எனப் பகுக்கப்பட்டுக் குறிப்பிடப்பட்டுள்ள எண்ணிக்கையில் பாடல்களைக் கொண்டுள்ளது.

##### உரை

இதற்கு இவர் எழுதியுள்ள உரையின் ஒரு பகுதி எடுத்தக்காட்டாக இங்குத் தரப்படுகிறது.

உடலொலியின் மூல வொலியுறைதல் போல  

கடவுளுயிர் தோறுமுறும் காண்.

இந்தக் குறட்பாவுக்கு இந்த உரைநூல் தரும் உரை:

எவ்வெழுத்தும்  உச்சரிக்கப்படுங்கால் அகர ஒலியே முதற்கண் நின்று அவ் எழுத்துக்களை இயக்கி ஒலிப்பிக்கும் தன்மை பற்றி 'மூலவொலி' என்று கூறினார்.
மெய்யொலிகள் உயிர்த் துணையாய்ப் பிறக்குமேயன்றித் தாமே தனித்துப் பிறக்கும் வன்மை உடையன அல்ல ஆதலால் 'உடலொலி' என்றார்.
ஒற்றொலியைக் கண்ணொளிக்கும் உயிரொலியைக் கதிரவன் ஒளிக்கும் சமப்படுத்திக் கூறுவார் எழுத்துக்கள் தோறும் அகரம் சென்றிருத்தல் போல் ஆன்மாக்கள் தோறும் சிவன் வியாபித்திருப்பன்.
அகரம் இன்றி எழுத்துக்கள் இயங்காத் தன்மை போல் இறைவனை இன்றி ஆன்மாக்களும் இயங்கா.
அகரம் எழுத்துக்களுக்கெல்லாம் முதலானாற் போல இறைவனும் ஆன்மாக்களுக்கு எல்லாம் முதல்வன் ஆவான்.
அகரம் தனித்தும் மெய்யோடு கூடியும் இயங்குதல் போல இறைவன் ஆன்மாக்களுக்கு உடனாயும், வேறாயும் நிற்பன்.
மற்றவை ஈண்டு விரிப்பின் பெருகும்.

##### அடிக்குறிப்பு

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 31.
2. ↑  
உடல் ஒலியின் மூல ஒலி உறைதல் போல  

கடவுள் உயிர்தோறும் உறும் காண்.   

இது இக் குறளின் பொருள் நோக்குச் சொற்பிரிப்பு
3. ↑  எந்த எழுத்தும்
**பிரீத்தி சுதன்** (**Preeti Sudan)** ஓர் இந்திய ஆட்சிப்பணி அதிகாரியாவார். 2017 ஆம் ஆண்டு அக்டோபர் மாதம் முதல் 2020 ஆம் ஆண்டு சூலை மாதம் வரை இந்திய சுகாதார செயலாளராகப் பணியாற்றி ஆட்சியதிகாரத்திலிருந்து ஓய்வுபெற்றார். கோவிட்-19 தொற்றுநோய் காலத்தில் இவர் முக்கிய மூலோபாயவாதியாக இருந்துள்ளார்.

ஆரம்ப வாழ்க்கை மற்றும் கல்வி
----------------------------

இலண்டன் பொருளாதாரப் பள்ளியில் பொருளாதாரம் மற்றும் சமூகக் கொள்கை மற்றும் திட்டமிடலில் சுதன் பட்டம் பெற்றுள்ளார். வாசிங்டனில் பொது நிதி நிர்வாகத்தில் பயிற்சி பெற்றார்.

தொழில்
------

1983 ஆம் ஆண்டு ஆந்திர ஆட்சிப்பணி தொகுதி அதிகாரியான சுதன் முன்னதாக உணவு மற்றும் பொது விநியோகத் துறை செயலாளராக இருந்தார்.   இதைத் தவிர, மத்திய மற்றும் மாநில அளவிலான பாதுகாப்பு அமைச்சகத்தின் இணைச் செயலாளராகவும், பேரிடர் மேலாண்மை  மற்றும் சுற்றுலா தொடர்பான பதவிகளிலும் இவர் பணியாற்றியுள்ளார்.   இந்தியாவின் கீழ்மட்டத்தில் உள்ள 40% ஏழைகள் மற்றும் பாதிக்கப்படக்கூடிய மக்களுக்கு இரண்டாம் நிலை மற்றும் மூன்றாம் நிலைகளில் இலவச சுகாதார பாதுகாப்பு வழங்குவதை நோக்கமாகக் கொண்ட இந்திய அரசாங்கத்தின் தேசிய சுகாதாரக் கொள்கையின் திட்டமான ஆயுசுமான் பாரத் யோசனாவின் திட்டமிடல் மற்றும் செயல்படுத்தலில் சுதன் ஒரு முக்கிய செயல்பாட்டாளராக இருந்துள்ளார். உலக வங்கியில் ஓர் ஆலோசகராகவும் பணியாற்றியுள்ளார். 

சுதன் 2020 ஆம் ஆண்டு முதல் தொற்றுநோய்க்கான தயார்நிலை மற்றும் பதிலளிப்புக்கான சுயாதீன குழுவின் உறுப்பினராகச் செயல்பட்டு வருகிறார். இக்குழு உலக சுகாதார அமைப்பும் பிற நாடுகளும் கோவிட் -19 தொற்றுநோயை எவ்வாறு கையாண்டன என்பதை ஆராயும் ஒரு சுயாதீன குழுவாகும். எலன் இயான்சன் சர்லீஃப்பும் எலன் கிளார்க்கும் இவருடன் இணை தலைவர்களாக செயல்பட்டு வருகின்றனர்.

மற்ற நடவடிக்கைகள்
-----------------

* பிறந்த மற்றும் குழந்தை ஆரோக்கியத்திற்கான கூட்டு குழு உறுப்பினர்

மேற்கோள்கள்
-----------

1. ↑  "Preeti Sudan is new health secretary, MoH&FW". *Express Pharma (The Indian Express)* (ஆங்கிலம்). 2017-10-12. 2020-01-30 அன்று பார்க்கப்பட்டது.
2. ↑  Bureau, BW Online. "BW Most Influential Woman Of India: Preeti Sudan, Secretary, Ministry of Health & Family Welfare". *BW Businessworld* (ஆங்கிலம்). 2020-01-30 அன்று பார்க்கப்பட்டது.
3. ↑  "Ms. Preeti Sudan assumes charge as Secretary, Department of Food and Public Distribution". *pib.gov.in*. 2020-01-30 அன்று பார்க்கப்பட்டது.
4. ↑  Storm kills 45, floods villages in India *Reuters*, June 23, 2007.
5. ↑  "PMNCH | Preeti Sudan, PMNCH Acting Chair". *WHO*. 2020-01-30 அன்று பார்க்கப்பட்டது.
6. ↑  "Preeti Sudan is Secretary, Dept of Food and Public Distribution". *The Hindu Business Line* (ஆங்கிலம்). 2 January 2017. 2020-01-30 அன்று பார்க்கப்பட்டது.
7. ↑  "Preeti Sudan | PMNCH | Government of India". *WHO*. 2020-01-30 அன்று பார்க்கப்பட்டது.
8. ↑  Stephanie Nebehay and Kate Kelland (September 3, 2020), Pandemic review panel named, includes Miliband, ex Mexican president *Reuters*.
9. ↑  Board Partnership for Maternal, Newborn & Child Health (PMNCH).
**சிறீநாத் நாராயணன்** (*Srinath Narayanan*) என்பவர் ஓர் இந்திய சதுரங்க விளையாட்டு வீர்ர் ஆவார். சென்னையைச் சேர்ந்த இவர் 1994 ஆம் ஆண்டு பிப்ரவரி மாதம் 14 ஆம் நாள் பிறந்தார். 2012. 2013, 2014 ஆம் ஆண்டுகளில் நடைபெற்ற உலக சிறுவர் சதுரங்க போட்டிகளில் சிறீநாத் வெற்றி பெற்றார் இந்திய சதுரங்க மேதையும் கிராண்டு மாசுட்டருமான நிகால் சேரினுக்கு பயிற்சியாளராகப் பணிபுரிகிறார்.

2002 ஆம் ஆண்டில் சிறீநாத் மிகச்சிறு வயது பிடே தரப்புள்ளிகள் பெற்ற சதுரங்க வீர்ர் என்ற பெருமையைப் பெற்றார். 2005 ஆம் ஆண்டு சுலையில் பிரான்சு நாட்டின் பெல்போர்ட்டில் நடைபெற்ற உலக இளையோர் சதுரங்க சாம்பியன் பட்டப் போட்டியில் வெற்றி பெற்று 12 வயதுக்குட்பட்டோருக்கான போட்டியில் தங்கப் பதக்கத்தை வென்றார். இப்போட்டியில் சனான் சுச்கிரோவ், சாம்வேல் டெர்சகாக்யான், வெசுலி சோ ஆகியோரை சம்நிலை முறிவு போட்டியில் பெற்ற வெற்றியின் மூலம் தோற்கடித்தார். இவர்கள் அனைவரும் இறுதி சுற்றில் 8.5 புள்ளிகள் எடுத்திருந்தனர். 2010 ஆம் ஆண்டு நடைபெற்ற உலக இளையோர் சதுரங்க ஒலிம்பியாடு போட்டியில் இந்தியாவுக்காக விளையாடிய சிறீநாத் வெள்ளிப் பதக்கத்தை பெற்றுக் கொடுத்தார். 2017 செப்டம்பரில் இவருக்கு கிராண்டு மாசுட்டர் பட்டம் கிடைத்தது.அவருக்கு செப்டம்பர் மாதம் 2017 ஆம் ஆண்டு கிராண்டு மாசுட்டர் பட்டம் வழங்கப்பட்டது..

மேற்கோள்கள்
-----------

1. ↑  "Srinath, Ivana win Asian Junior Chess titles". *தி டைம்ஸ் ஆஃப் இந்தியா*. 2012-06-08. Archived from the original on 2013-01-03.. பார்த்த நாள்: 2012-06-10.
2. ↑  "IM Narayanan Srinath Keeps Asian Junior Title". *Chessdom*. 2013-04-06. 2017-08-11 அன்று பார்க்கப்பட்டது.
3. ↑  "Asian Juniors and Girls Championships 2014". *Chessdom*. 2014-12-07. 2017-08-11 அன்று பார்க்கப்பட்டது.
4. ↑  Narayanan, Srinath. "Coaching 14-year-old GM Nihal Sarin has taught Srinath Narayanan more than he could imagine". *Scroll.in* (ஆங்கிலம்). 2019-01-22 அன்று பார்க்கப்பட்டது.
5. ↑  Warrier, Shobba (2002-11-15). "From the land of Anand... Srinath". *Rediff.com*. 2016-03-03 அன்று மூலம் பரணிடப்பட்டது. 2017-08-11 அன்று பார்க்கப்பட்டது.
6. ↑  "Trouble at the Youth Championship in Belfort" (in en-US). *Chess News*. 2005-08-04. .
7. ↑  Bartelski, Wojciech. "OlimpBase :: World Youth U16 Chess Olympiads :: Narayanan Srinath". *www.olimpbase.org*. 2017-08-11 அன்று பார்க்கப்பட்டது.
8. ↑  "List of titles approved by PB by written resolution". FIDE. 2017-08-09. 2017-09-01 அன்று பார்க்கப்பட்டது.

புற இணைப்புகள்
--------------

* சிறீநாத் நாராயணன் rating card at பன்னாட்டு சதுரங்கக் கூட்டமைப்பு Edit this at Wikidata
* Srinath Narayanan chess games at 365Chess.com